सेठ जिस कोठी च पैहलो पैहल कराए पर रेया हा ओ उसनै मुल्लें लेई लैती दी ए। उयां गांधीनगर बी दौं कोठियां बनोआई दियां न, पर इस पराने मकाना कन्ने उसी बड़ा समोद होई गेदा ऐ। आखदे न इसी जिस शाहूकारै बनवाया हा ओदा दुआला निकली गेया हा। ओदे परैन्त जेड़ा 2 इस नैश मकाना च ठैहरेया ओदा बी मन्दा हाल ते बांके ध्याड़े रेह। पर जियां कुब्बे गी लत्त कारी आई, उस्सै चाली सेठ बदरी प्रताप गी ए मकान। उन्दा जकीन ऐ जे इस्सै मकानै दी बरकतै करी ओ अज्ज सब किछ न।